Blaze7451/Wiki-th-20250601 huggingface dataset:
รูอาริดห์ มอลลิกา

รูอาริดห์ ซิลวิโอ เจมส์ แมคกิลลิฟเรย์-มอลลิกา (Ruaridh Silvio James MacGillivray-Mollica; เกิด 14 ตุลาคม พ.ศ. 2541) เป็นนักแสดง นักเขียน และผู้กำกับชาวอิตาลี-สก็อต จากการแสดงในภาพยนตร์เรื่อง Sebastian (2024) เขาได้รับการเสนอชื่อเข้าชิงรางวัล British Independent Film Award ผลงานทางโทรทัศน์ เขาปรากฏตัวในซีรีส์เรื่อง Witness Number 3 ทางช่อง 5 และซีรีส์เรื่อง Red Rose ทางช่อง BBC Three (ทั้งสองเรื่องออกฉายในปี ค.ศ. 2022)
มอลลิกาได้รับการเสนอชื่อให้เป็นหนึ่งใน Rising Stars Scotland ประจำปี 2024 จาก Screen International

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
 5683002-  Ruaridh Mollica at Spotlight
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2540
อี จิน-อุค

อี จิน-อุค (hangul=이진욱; เกิด 16 กันยายน ค.ศ. 1981) เป็นนักแสดงชาวเกาหลีใต้ เขาเริ่มมีชื่อเสียงจากบทนำในละครโรแมนติกเรื่อง Glass Castle (2008–2009) และ I Need Romance 2012 (2012) ก่อนจะเป็นที่รู้จักอย่างกว้างขวางจากบทบาทในละครแนวโรแมนติกข้ามเวลาเรื่อง Nine (2013) จากนั้นเขาได้แสดงนำในละครโทรทัศน์เรื่อง The Time We Were Not in Love (2015) ซีรีส์ระทึกขวัญอาชญากรรมเรื่อง Voice (2018–2019) ซีรีส์สยองขวัญวันสิ้นโลกของเน็ตฟลิกซ์เรื่อง Sweet Home (2020–2024) และ สควิดเกม เล่นลุ้นตาย (2024) บทบาทที่โดดเด่นของเขาในภาพยนตร์ ได้แก่ ภาพยนตร์ตลกเรื่อง Miss Granny (2014) และภาพยนตร์โรแมนติกคอมเมดี้เรื่อง The Beauty Inside (2015)

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
  LEE JIN WOOK at BH Entertainment ko- jinuk0916
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2524
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดชัยภูมิ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500- จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**อ้างอิง**
ชัยภูมิ
หมวดหมู่:การเลือกตั้งในจังหวัดชัยภูมิ
เกาะโขดหิน

ไฟล์:Skerries_which_are_part_of_the_Åland_Islands.jpg|thumb| เกาะโขดหินซึ่งเป็นส่วนหนึ่งของหมู่เกาะโอลันด์ ประเทศฟินแลนด์
เกาะโขดหิน (skerry; i ee) คือ เกาะหินขนาดเล็ก หรือเกาะเล็กซึ่งโดยปกติแล้วมีขนาดเล็กเกินไปกว่าที่มนุษย์จะอยู่อาศัยได้ อาจเป็นเพียงแนวปะการัง สันทรายสามารถเรียกอีกอย่างหนึ่งว่า เกาะหินโด่งที่เตี้ย
เกาะโขดหินอาจมีสิ่งมีชีวิตอยู่อย่างพืช เช่น มอส และหญ้าขนาดเล็กที่ทนทาน สัตว์ต่าง ๆ มักใช้เกาะโขดหินเป็นที่พักผ่อนอาทิ แมวน้ำ และนก

**อ้างอิง**
หมวดหมู่:เกาะแบ่งตามประเภท
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดชัยภูมิ กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**อ้างอิง**
ชัยภูมิ
หมวดหมู่:การเลือกตั้งในจังหวัดชัยภูมิ
เลียม ลอว์สัน

เลียม ลอว์สัน (italic=no; เกิด 11 กุมภาพันธ์ ค.ศ. 2002) เป็นนักแข่งรถชาวนิวซีแลนด์ ปัจจุบันแข่งรถในการแข่งขันฟอร์มูลาวันให้แก่เรซซิงบูลส์
ลอว์สันเกิดที่เมืองเฮสติงส์ และเติบโตที่เมืองปูเคโคเฮ เขาเริ่มต้นแข่งรถคาร์ตเมื่ออายุเจ็ดขวบ และเลื่อนขั้นสู่การแข่งขันฟอร์มูลาระดับรองใน ค.ศ. 2015 ภายใต้การฝึกสอนโดยนักแข่งรถผู้ชนะนิวซีแลนด์กรังด์ปรีซ์สามสมัย เคน สมิท โดยเขาได้ตำแหน่งแชมป์แรกจากการแข่งขันนิวซีแลนด์ฟอร์มูลาฟอร์ดแชมเปียนชิปกับทีมอิสระ เขาได้อันดับรองชนะเลิศจากรายการฟอร์มูลา 4 ชิงแชมป์ออสเตรเลีย 2017, เอดีเอซีฟอร์มูลาโฟร์ 2018 และยูโรฟอร์มูลาโอเพน 2019 ก่อนจะเป็นแชมป์รายการโตโยต้าเรซซิงซีรีส์ ฤดูกาล 2019 กับเอ็มทู ลอว์สันเลื่อนขั้นสู่เอฟไอเอฟอร์มูลาทรีในฤดูกาลแรกและฤดูกาลถัดมา และแข่งต่อในรายการเอฟไอเอฟอร์มูลาทู ฤดูกาล 2021 โดยเขาได้อันดับที่สามในฤดูกาลถัดมากับคาร์ลิน เขายังเข้าร่วมการแข่งขันด็อยท์เชอทูเรินวาเกินมาสเทิร์ส 2021 ให้แก่เรดบูลอาเอฟเฟกอร์เซ เคียงคู่กับ อเล็กซานเดอร์ อัลบอน โดยเขาจบฤดูกาลด้วยอันดับรองชนะเลิศตามหลัง มัคซีมีลีอาน เกิทซ์ ท่ามกลางข้อถกเถียงในการแข่งขันสุดท้ายของฤดูกาล ลอว์สันเข้าแข่งขันต่อในรายการซูเปอร์ฟอร์มูลาแชมเปียนชิป 2023 โดยได้อันดับรองชนะเลิศตามหลัง ริโตโมะ มิยาตะ กับNowrap|มูเก็น
ลอว์สันเป็นสมาชิกเรดบูลจูเนียร์ทีมตั้งแต่ ค.ศ. 2019 และเป็นนักขับสำรองให้ทั้งเรดบูลและอัลฟาทอรี ซึ่งเปลี่ยนชื่อเป็นอาร์บีในเวลาต่อมา ระหว่างฤดูกาล 2022 ถึง 2024 ลอว์สันเข้าแข่งขันฟอร์มูลาวันรายการแรกที่ดัตช์กรังด์ปรีซ์ 2023 ซึ่งเป็นหนึ่งในการแข่งขันห้ารายการที่เขาลงแข่งกับอัลฟาทอรี แทนที่ แดเนียล ริกคาร์โด ที่พักรักษาตัวจากอาการบาดเจ็บในฤดูกาล 2023 เขาทำคะแนนแรกจากผลงานในสิบอันดับแรกที่สิงค์โปร์ในฤดูกาลนี้ด้วยเช่นกัน เขาเข้ามาแทนที่ริกคาร์โดในฐานะนักแข่งหลักเต็มตัวกับอาร์บีในฤดูกาล 2024 ตั้งแต่การแข่งขันยูไนเต็ดสเตตส์กรังด์ปรีซ์เป็นต้นไปจนจบฤดูกาล ลอว์สันได้เลื่อนตำแหน่งสู่ทีมหลักคือเรดบูลสำหรับฤดูกาล 2025 โดยแทนที่ เซร์ฆิโอ เปเรซ และจับคู่กับ มักซ์ แฟร์สตัปเปิน แต่เขาก็ถูกลดตำแหน่งกลับมาทีมเดิมภายหลังการแข่งขันไชนีสกรังด์ปรีซ์

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**
 หมายเหตุ-  ฤดูกาลกำลังดำเนินอยู่ 

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน-  ฤดูกาลกำลังดำเนินอยู่ 

**หมายเหตุ**

**อ้างอิง**

**แหล่งข้อมูลอื่น**
  เลียม ลอว์สัน สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวนิวซีแลนด์
หมวดหมู่:นักแข่งรถสูตรหนึ่งชาวนิวซีแลนด์
ช็อน ซ็อก-โฮ

ช็อน ซ็อก-โฮ (hangul=전석호; เกิด 2 พฤษภาคม ค.ศ. 1984) เป็นนักแสดงชาวเกาหลีใต้ เขามีบทบาทในเรื่อง ผีดิบคลั่ง บัลลังก์เดือด ในบทผู้พิพากษาที่ไร้ความสามารถ เขาแสดงในละครโทรทัศน์หลายเรื่อง เช่น Misaeng: Incomplete Life (2014), The Good Wife (2016) และ Strong Woman Do Bong-soon (2017)

**อ้างอิง**

**แหล่งข้อมูลอื่น**
Jeon_Seok-ho
*00035259
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2527
ซาคาบัมบาสปิส

ไฟล์:Sacabambaspis janvieri cast (cropped).jpg|thumb|ฟอสซิลของซาคาบัมบาสปิสจากโบลิเวีย
ซาคาบัมบาสปิส เป็นสกุลปลาไม่มีขากรรไกรที่สูญพันธุ์ไปแล้วซึ่งอาศัยอยู่ในยุคออร์โดวิเชียน ปลาซาคาบัมบาสปิส อาศัยอยู่ในน้ำตื้นบริเวณขอบทวีปกอนด์วานา  เป็นอรันดาสปิดที่รู้จักกันดีที่สุด โดยพบตัวอย่างจำนวนมาก

**อ้างอิง**
หมวดหมู่:อินเทอร์เน็ตมีม
หมวดหมู่:อินเทอร์เน็ตมีมในปี พ.ศ. 2566
ไอโฟน 16

ไอโฟน 16 และ ไอโฟน 16 พลัส เป็นสมาร์ทโฟนที่พัฒนาและทำการตลาดโดยแอปเปิลเป็นไอโฟนรุ่นที่ 18 ต่อจากไอโฟน 15 และ ไอโฟน 15 พลัสอุปกรณ์ดังกล่าวเปิดตัวพร้อมกับไอโฟน 16 โปร และ 16 โปร แม็กซ์ที่มีราคาสูงกว่าในงานแอปเปิลอีเว้นท์ที่แอปเปิลพาร์กในเมืองคูเปอร์ติโน รัฐแคลิฟอร์เนียเมื่อวันที่ 9 กันยายน 2024 

**อ้างอิง**
หมวดหมู่:ไอโฟน
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอกุดบาก, อำเภอเต่างอย, อำเภอโคกศรีสุพรรณ, กิ่งอำเภอโพนนาแก้ว และกิ่งอำเภอภูพาน

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอพังโคน, อำเภอวานรนิวาส, อำเภอวาริชภูมิ, อำเภออากาศอำนวย, อำเภอคำตากล้า และอำเภอนิคมน้ำอูน

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอสว่างแดนดิน, อำเภอบ้านม่วง, อำเภอส่องดาว และอำเภอเจริญศิลป์

**ดูเพิ่ม**
 จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535- จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**อ้างอิง**
สกลนคร
หมวดหมู่:การเลือกตั้งในจังหวัดสกลนคร
เตโชวอลเลย์บอลแคมโบเดียลีก

เตโชวอลเลย์บอลแคมโบเดียลีก หรือ เตโชลีก (តេជោលីគ) เป็นการแข่งขันวอลเลย์บอลลีกอาชีพระดับสูงสุดของประเทศกัมพูชา ก่อตั้งในปี ค.ศ. 2023 อยู่ภายใต้การบริหารของสหพันธ์วอลเลย์บอลกัมพูชา ซึ่งปัจจุบันมีทีมเข้าแข่งขันทั้งหมด 8 ทีม

**สโมสร**

**ทำเนียบผู้ชนะเลิศ**

**จำนวนครั้งที่ชนะเลิศ**

**อ้างอิง**

**แหล่งข้อมูลอื่น**
 CamVFC-   Techo Volleyball Cambodia League - volleybox.net en
หมวดหมู่:วอลเลย์บอลในประเทศกัมพูชา
หมวดหมู่:ลีกกีฬาที่ก่อตั้งในปี พ.ศ. 2566
เหมืองทองซาโดะ

เหมืองทองซาโดะ (Sado Kinzan) เป็นคำทั่วไปสำหรับเหมืองทองคำและเงินซึ่งครั้งหนึ่งเคยตั้งอยู่บนเกาะซาโดะในจังหวัดนีงาตะ ประเทศญี่ปุ่น ในบรรดาเหมืองเหล่านี้ เหมืองทองและเงินไอกาวะ (相川金銀山) เป็นเหมืองที่ใหญ่ที่สุดและเปิดดำเนินการมาจนถึงยุคปัจจุบัน
ตามแหล่งที่มาของเกาหลี ทองแดงถูกสกัดในช่วงสงครามโลกครั้งที่ 2 โดยใช้แรงงานเกาหลี 1,000–2,000 คน ซึ่งเกณฑ์ทหารเกาหลีภายใต้การปกครองของญี่ปุ่น ใน ค.ศ. 2015 คูนิ ซาโตะ เอกอัครราชทูตญี่ปุ่นประจำยูเนสโก รับทราบประวัติศาสตร์การบังคับใช้แรงงาน
เหมืองทองและเงินซาโดะได้รับการขึ้นบัญชีรายชื่อชั่วคราวมรดกโลกของญี่ปุ่นภายใต้ชื่อ "แหล่งมรดกเหมืองแร่ซาโดะ ซึ่งส่วนใหญ่เป็นเหมืองทองคำ" ใน ค.ศ. 2010 และใน ค.ศ. 2024 เหมืองเหล่านี้ได้รับการขึ้นทะเบียนเป็นแหล่งมรดกโลกของยูเนสโก ญี่ปุ่นได้ติดตั้งนิทรรศการเพื่อรับทราบถึงสภาพการทำงานที่ไม่ดี แต่นักวิจารณ์กล่าวหาว่าไม่มีการกล่าวถึงการบังคับใช้แรงงานในนิทรรศการนี้ 

**แหล่งมรดกโลก**
การประชุมคณะกรรมการมรดกโลกสมัยสามัญครั้งที่ 46 ค.ศ. 2024 เหมืองทองซาโดะได้รับการขึ้นทะเบียนเป็นแหล่งมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ

**อ้างอิง**
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศญี่ปุ่น
ไฮโลทอ

ไฮโลทอ (Hailuoto; lang ; Karlö) เป็นเกาะของฟินแลนด์ในทะเลบอลติกตอนเหนือ และเป็นเทศบาลในเขตนอร์เทิร์นออสโตรบอทเนีย มีประชากร 922 คน (31 ธันวาคม 2024)  ทำให้เป็นเขตเทศบาลที่มีประชากรน้อยที่สุดในเขตนอร์เทิร์นออสโตรบอทเนียและอดีตจังหวัดโอวลุ ในบรรดา เกาะทั้งหมดของฟินแลนด์ เกาะไฮโลทอเป็นเกาะที่ใหญ่เป็นอันดับสาม รองจากเกาะฟัสตาโอลันด์ และชีมีเทิน
ไฮโลทอตั้งอยู่ตรงข้ามกับเมือง โอวลุในอ่าวบอทเนีย มีระยะทางระหว่างโอวลุและไฮโลทอ km และพื้นที่ทะเลระหว่างทั้งสองเรียกว่า Luodonselkä (แปลว่า "น้ำเปิดของเกาะ") 

**อ้างอิง**
หมวดหมู่:มรดกทางวัฒนธรรม
หมวดหมู่:เกาะในประเทศฟินแลนด์
หมวดหมู่:เมืองในประเทศฟินแลนด์
โยเอ็นซู

โยเอ็นซู (Joensuu; Fi-Joensuu.ogg ; Jovensuu; river's mouth ปากแม่น้ำ ') เป็นนครในประเทศฟินแลนด์และเป็นเมืองหลักของเขตนอร์ทคาเรเลีย เมืองมีประชากรประมาณ 79,000 เป็นเขตเทศบาลที่มีประชากรมากเป็นอันดับ 11 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 9 ของประเทศ
โยเอ็นซูก่อตั้งขึ้นในปี 1848 โดยจักรพรรดินีโคไลที่ 1 แห่งรัสเซีย

**อ้างอิง**
หมวดหมู่:ราชรัฐฟินแลนด์
หมวดหมู่:เมืองในประเทศฟินแลนด์
สเวตลานา อะเลคซีเอวิช

สเวตลานา อะเลคซีเอวิช (Svetlana Alexievich; เกิดเมื่อวันที่ 31 พฤษภาคม ค.ศ. 1948) เป็นนักข่าวสืบสวน นักเขียนบทความ และนักประวัติศาสตร์มุขปาฐะ ชาวเบลารุส ที่เขียนเนื้อหาเป็นภาษารัสเซีย เธอได้รับรางวัลโนเบลสาขาวรรณกรรมประจำปี 2015 "สำหรับงานเขียนรวบรวมเสียงหลากหลาย อันเป็นอนุสรณ์แห่งความทุกข์ทรมานและความกล้าหาญในยุคของเรา" เธอเป็นนักเขียนคนแรกจากเบลารุสที่ได้รับรางวัลนี้

**อ้างอิง**
หมวดหมู่:ผู้หญิงผู้ได้รับรางวัลโนเบล
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2491
หมวดหมู่:นักเขียนชาวเบลารุส
เจนเนยา วัลตัน

เจนเนยา วัลตัน (เกิด 22 กุมภาพันธ์ ค.ศ. 1999date=พฤศจิกายน 2022) เป็นนักแสดงชาวอเมริกัน เธอเป็นที่รู้จักจากบทไบรเดน แบนด์เวธ ในเรื่อง Project Mc2 และโคลอี แบร์ริส ในเรื่อง BlackAF

**ชีวิตในวัยเด็ก**
เจนเนยา วัลตันเกิดที่ชิคาโก รัฐอิลลินอยส์date=พฤศจิกายน 2022 เธอเริ่มต้นอาชีพในฐานะนักเต้นตั้งแต่อายุ 7 ปี

**ผลงานการแสดง**

**อ้างอิง**

**แหล่งข้อมูลอื่น**
 6631562
หมวดหมู่:นักแสดงชาวอเมริกัน
หมวดหมู่:บุคคลที่เกิดในปี พ.ศ. 2542
ทะเลสาบไซมา

ทะเลสาบไซมา (Saimaa; lang ; Saimen) เป็นทะเลสาบที่ตั้งอยู่ทางตะวันออกเฉียงใต้ของประเทศฟินแลนด์ มีพื้นที่ประมาณ km2 เป็นทะเลสาบที่ใหญ่ที่สุดในประเทศฟินแลนด์ และเป็นทะเลสาบน้ำจืดธรรมชาติที่ใหญ่เป็นอันดับสี่ในยุโรป
ทะเลสาบไซมาเกิดจากการละลายของธารน้ำแข็งในช่วงปลายยุคน้ำแข็ง เมืองสำคัญที่ตั้งอยู่ริมชายฝั่งทะเลสาบ ได้แก่ ลัปเปนรันตา อิมาตรา ซาวอนลินนา มิกเกลี วาร์เคาส์ และโจเอินซู เมื่อประมาณ 6,000 ปีก่อน ทะเลสาบไซมาโบราณ คาดว่าปกคลุมด้วยพื้นที่เกือบ 9,000 ตร.กม. ทะเลสาบได้ถูกระบายน้ำออกอย่างกะทันหันผ่านทางระบายใหม่ เหตุการณ์ดังกล่าวทำให้เกิดพื้นที่ชุ่มน้ำใหม่นับพันตารางกิโลเมตร 

**อ้างอิง**
หมวดหมู่:ทะเลสาบในประเทศฟินแลนด์
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสกลนคร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, อำเภอโคกศรีสุพรรณ และกิ่งอำเภอโพนนาแก้ว

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์

**ดูเพิ่ม**
 จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535- จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**อ้างอิง**
สกลนคร
หมวดหมู่:การเลือกตั้งในจังหวัดสกลนคร
ฉบับร่าง:แม่น้ำไตมีรา

แม่น้ำไตมีรา (Таймыра) เป็นแม่น้ำในดินแดนครัสโนยาสค์ ประเทศรัสเซีย ตั้งอยู่บริเวณตอนกลางของคาบสมุทรไตมีร์ และไหลลงสู่ทะเลคารา แม่น้ำมีความยาวประมาณ km และมีแอ่งระบายน้ำขนาด km2
แม่น้ำไตมีราเป็นระบบแม่น้ำที่อยู่ตอนเหนือสุดในบรรดาระบบแม่น้ำที่มีขนาดใกล้เคียงหรือใหญ่กว่า โดยเป็นแม่น้ำที่ใหญ่ที่สุดที่มีแอ่งน้ำทั้งหมดตั้งอยู่เหนืออาร์กติกเซอร์เคิล และยังเป็นแม่น้ำที่ใหญ่ที่สุดที่มีแอ่งน้ำทั้งหมดที่ตั้งอยู่เหนือเส้นไม้พุ่มเขตขั้วโลกอีกด้วย

**อ้างอิง ==
ฉบับร่าง:วาลเลเซีย

ไฟล์:Indonesia Wallacea.svg|thumb|upright=1.6|วอลเลเซียคือกลุ่มเกาะที่อยู่ภายในพื้นที่สีแดง เส้นเวเบอร์ซึ่งแสดงด้วยสีน้ำเงินใช้แบ่งวอลเลเซียออกเป็นส่วนตะวันตกที่อยู่ในเอเชีย และส่วนตะวันออกที่อยู่ในโอเชียเนีย
ไฟล์:Map of Sunda and Sahul.svg|upright=1.6|thumb|ซุนดาและซาฮูล วอลเลเซียคือพื้นที่ที่อยู่ระหว่างสองแนวไหล่นี้
วาลเลเซีย (Wallacea; @) เป็นการกำหนดขอบเขตทางชีวภูมิศาสตร์สำหรับกลุ่มเกาะในอินโดนีเซียซึ่งส่วนใหญ่ถูกแยกออกจากไหล่ทวีปของเอเชียและทวีปออสเตรเลียโดยช่องแคบน้ำลึก วอลเลเซียประกอบด้วยสุลาเวสีซึ่งเป็นเกาะที่ใหญ่ที่สุดของกลุ่มนี้ รวมทั้งลอมบอก ซุมบาวา โฟลเร็ซ ซุมบา ติมอร์ ฮัลมาเฮรา บูรู เซรัม และหมู่เกาะขนาดเล็กอีกมากมาย วอลเลเซียตั้งอยู่ระหว่างแนวไหล่ทวีปซุนดา (ได้แก่ คาบสมุทรมลายู สุมาตรา บอร์เนียว ชวา และบาหลี) ทางทิศตะวันตก และแนวไหล่ทวีปซาฮูลซึ่งประกอบด้วย ออสเตรเลียและนิวกินีทางทิศใต้และตะวันออก พื้นที่ทั้งหมดของวาลเลเซียคือ 347,000 ตารางกิโลเมตร (134,000 ตารางไมล์)

**อ้างอิง**

**แหล่งข้อมูลอื่น**
 url-status=dead - url=http://www.starfish.ch/dive/Wallacea.html- cite web |title=Pleistocene sea level maps |website=Field Museum |place=Chicago, Illinois |url=http://www.fieldmuseum.org/explore/pleistocene-sea-level-maps- url=http://www.starfish.ch/dive/Wallacea.html
มาร์การีตา เลวีเอวา

มาร์การีตา เลวีเอวา (เกิด 9 กุมภาพันธ์ ค.ศ. 1980) เป็นนักแสดงชาวอเมริกันเชื้อสายรัสเซีย

**ชีวิตในวัยเด็ก**
เลวีเอวาเกิดที่เลนินกราด, สหภาพโซเวียต (ปัจจุบันคือเซนต์ปีเตอร์สเบิร์ก ประเทศรัสเซีย) ในครอบครัวชาวยิวเชื้อสายรัสเซีย คุณย่าของเธอทั้งสองคนรอดชีวิตจากการปิดล้อมเลนินกราดในช่วงสงครามโลกครั้งที่สองเมื่อยังเป็นเด็ก ตั้งแต่เธออายุสามขวบ เธอเริ่มฝึกยิมนาสติกลีลา

**อาชีพ**
ในปี ค.ศ. 2005 เลวีเอวาได้ปรากฏตัวในฐานะแขกรับเชิญในซีรีส์เรื่อง Law & Order: Trial by Jury และในอีกสองปีถัดมา เธอได้แสดงในซีรีส์ของฟ็อกซ์เรื่อง Vanished รวมถึงภาพยนตร์เรื่อง The Invisible, Billy's Choice และ Noise
เลวีเอวาแสดงนำในภาพยนตร์อิสระเรื่อง Inherit the Viper ซึ่งออกฉายในปี ค.ศ. 2019 ผลงานภาพยนตร์เรื่องอื่น ๆ ของเธอ ได้แก่ It Happened in L.A. (ค.ศ. 2017), The Diary of a Teenage Girl (ค.ศ. 2015), Sleeping with Other People (ค.ศ. 2015), James White (ค.ศ. 2015), For Ellen (ค.ศ. 2012), The Lincoln Lawyer (ค.ศ. 2011), Adventureland (ค.ศ. 2009) และ Spread (ค.ศ. 2009)
ในปี ค.ศ. 2009 เลวีเอวาได้ปรากฏตัวในละครดราม่าของเอ็นบีซีเรื่อง Kings (ในตอน "First Night") แสดงในละครเวทีเรื่อง The Retributionists และเปิดตัวในละครเวทีบรอดเวย์เรื่อง Impressionism นอกจากนี้ เธอยังแสดงในละครซีรีส์แนวคอเมดี้-ดราม่าของเอชบีโอเรื่อง How to Make it in America

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
 1760272
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
หมวดหมู่:บุคคลที่ยังมีชีวิตอยู่
หมวดหมู่:ชาวอเมริกันเชื้อสายรัสเซีย
ฉบับร่าง:คามาร์ เด โลส เรเยส

คามาร์ เด โลส เรเยส (8 พฤศจิกายน ค.ศ. 1967 – 24 ธันวาคม ค.ศ. 2023) เป็นนักแสดงชาวปวยร์โตรีโก เขารับบท อันโตนิโอ เบกา ในละครเรื่อง One Life to Live ออกอากาศทางสถานีเอบีซี และรับบท ราอูล เมเนนเดซ ตัวร้ายหลักของวิดีโอเกมชื่อ Call of Duty: Black Ops II ในปี ค.ศ. 2012
เด โลส เรเยส ยังรับบทเป็นโจบ ปีศาจในฤดูกาลที่สี่ของซีรีส์เรื่อง Sleepy Hollow และไรอัน คาราดีน ในซีรีส์เรื่อง The Rookie

**ผลงานการแสดง**

**ภาพยนตร์**

**อ้างอิง**

**แหล่งข้อมูลอื่น**
0209850
พระคงคา (แก้ความกำกวม)

พระคงคา โดยทั่วไปในภาษาไทยหมายถึง เทวดาในคติศาสนาต่างๆที่ดูแลรักษาแหล่งน้ำ หรือ ธาตุน้ำ และยังเป็นคำไวพจน์หมายถึง น้ำ และอาจหมายถึง- แม่น้ำคงคา แม่น้ำสายสำคัญในประเทศอินเดีย- สระคงคา หนึ่งในสระศักดิ์สิทธิ์ทั้งสี่สำหรับใช้ในพิธีกรรมต่างๆของศาสนาฮินดูในประเทศไทยและศาสนาพื้นเมืองเดิมของไทยรวมถึงพิธีราชาภิเษก โดยบางครั้งกร่อนลงเหลือแต่คำว่า สระคา - พระแม่คงคา เทพีแห่งแม่น้ำคงคาในศาสนาฮินดู- จุ้ยบ้วยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - จุ้ยบ้อเนี่ยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - เทพธิดาแม่น้ำลั่ว เทพนารีในศาสนาเต๋าและศาสนาชาวบ้านจีน บางที่แปลคำศัทพ์เป็นภาษาไทยว่า เจ้าแม่คงคา หรือ พระแม่คงคา - ฉุ่ยเซียนจุนหวัง เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - สุยเต๋อเซียนจุน เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - สุยกวนไต่เต่ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช - ฮ้อแป๊ะ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าปู่คงคา - ฮ้อแป๊ะ เทพบุรุษในศาสนาเต๋าและศาสนาชาวบ้านจีน- ปุนเถ้ากงปุนเถ้าม่า เทพารักษ์บุรุษหรือเทพารักษ์สตรีในศาสนาชาวบ้านจีนของชาวจีนโพ้นทะเลในบางที่อาจทับศัทพ์ว่า พระคงคา เช่น ศาลเจ้าพ่อคงคา ตำบลท่าวุ้ง อำเภอท่าวุ้ง จังหวัดลพบุรี

**ดูเพิ่ม**
 คงคา- เจ้าพ่อเสือ- เจ้าพ่อเขาตก- เจ้าแม่ทับทิม- เจ้าแม่สาวิตรี- เจ้าแม่นารายณี
หมวดหมู่:ความเชื่อไทย
หมวดหมู่:ศาสนาชาวบ้านจีน
หมวดหมู่:การแก้ความกำกวม
ลูทวิชส์ฮาเฟิน

ลูทวิชส์ฮาเฟิน (Ludwigshafen) มีชื่ออย่างเป็นทางการว่า ลูทวิชส์ฮาเฟินอัมไรน์ (Ludwigshafen am Rhein;  De-Ludwigshafen_(Rhein).ogg ; แปลว่า "ท่าเรือของลูทวิชส์บนแม่น้ำไรน์") เป็นนครในรัฐไรน์ลันท์-ฟัลทซ์ของประเทศเยอรมนี ริมแม่น้ำไรน์ อยู่ตรงข้ามกับเมืองมันไฮม์ ไฮเดิลแบร์ค ซึ่งเมื่อรวมกับบริเวณโดยรอบ กลายเป็นเขตไรน์เน็คคาร์ 
ลูทวิชส์ฮาเฟินเป็นรู้จักกันในฐานะเมืองอุตสาหกรรมเป็นส่วนใหญ่ เป็นที่ตั้งของบริษัทบีเอเอสเอฟ ผู้ผลิตสารเคมีรายใหญ่ที่สุดในโลก 

**อ้างอิง**
หมวดหมู่:นครในรัฐไรน์ลันท์-ฟัลทซ์
ทฤษฎีของเติ้ง เสี่ยวผิง

เติ้ง เสี่ยวผิง
ทฤษฎีของเติ้ง เสี่ยวผิง (p=Dèng Xiǎopíng Lǐlùn) หรือที่รู้จักในนาม ลัทธิเติ้ง คือชุดอุดมการณ์ทางการเมืองและเศรษฐกิจที่ได้รับการพัฒนาขึ้นครั้งแรกโดยเติ้ง เสี่ยวผิง ผู้นำจีน1500 ทฤษฎีนี้ไม่ได้ปฏิเสธลัทธิมากซ์–เลนิน หรือลัทธิเหมา แต่กลับอ้างว่าเป็นการปรับใช้ทฤษฎีเหล่านั้นให้เข้ากับสภาพเศรษฐกิจและสังคมที่เป็นอยู่ในประเทศจีน
ทฤษฎีดังกล่าวยังมีส่วนสำคัญต่อเศรษฐกิจสมัยใหม่ของจีน เนื่องจากเติ้งเน้นการเปิดประเทศจีนสู่โลกภายนอก การนำนโยบายหนึ่งประเทศ สองระบบมาใช้ และผ่านวลี "แสวงหาความจริงจากข้อเท็จจริง"1500 ซึ่งเป็นการสนับสนุนแนวทางปฏิบัติทางการเมืองและเศรษฐกิจแบบยึดหลักความเป็นจริง

**อ้างอิง ==
สังคมนิยมอัตลักษณ์จีน

สังคมนิยมอัตลักษณ์จีน (p=Zhōngguó tèsè shèhuìzhǔyì; Mandarin pronunciation: 4 ) เป็นชุดทฤษฎีการเมืองและนโยบายของพรรคคอมมิวนิสต์จีนที่ผู้สนับสนุนมองว่าเป็นการปรับลัทธิมากซ์ให้เข้ากับสถานการณ์ของประเทศจีน
ศัพท์ดังกล่าวริเริ่มโดยเติ้ง เสี่ยวผิงเมื่อ ค.ศ. 1982 และมีความเกี่ยวข้องอย่างมากกับโครงการโดยรวมของเติ้งในการนำองค์ประกอบของระบบเศรษฐกิจแบบตลาดเสรีมาใช้เป็นเครื่องมือส่งเสริมการเติบโตโดยใช้การลงทุนโดยตรงจากต่างประเทศและเพื่อเพิ่มผลผลิต (โดยเฉพาะในชนบทที่ประชากรจีนร้อยละ 80 อาศัยอยู่) ขณะที่พรรคคอมมิวนิสต์จีนยังคงรักษาทั้งพันธะสัญญาอย่างเป็นทางการในการบรรลุเป้าหมายลัทธิคอมมิวนิสต์และการผูกขาดอำนาจทางการเมือง ในเรื่องเล่าอย่างเป็นทางการของพรรค สังคมนิยมอัตลักษณ์จีนคือลัทธิมากซ์ที่ปรับให้เข้ากับสภาพการณ์ของจีนและเป็นผลผลิตของสังคมนิยมวิทยาศาสตร์ ทฤษฎีดังกล่าวระบุว่าจีนอยู่ในขั้นต้นของสังคมนิยมเนื่องจากระดับความมั่งคั่งทางวัตถุค่อนข้างต่ำและจำเป็นต้องมุ่งเน้นการเติบโตทางเศรษฐกิจก่อนจะแสวงหาสังคมนิยมในรูปแบบที่เสมอภาคมากขึ้น ซึ่งในที่สุดจะนำไปสู่สังคมคอมมิวนิสต์ตามที่อธิบายไว้ในลัทธิมากซ์ออร์ทอดอกซ์
สังคมนิยมอัตลักษณ์จีนนั้นมีองค์ประกอบหลักคือแนวทาง ทฤษฎี ระบบ และวัฒนธรรม โดยแนวทางจะระบุถึงนโยบายที่ชี้นำพรรคคอมมิวนิสต์จีน ทฤษฎีนี้ประกอบด้วยทฤษฎีของเติ้ง เสี่ยวผิง สามตัวแทน (เจียง เจ๋อหมิน) ทัศนะการพัฒนาวิทยาศาสตร์ (หู จิ่นเทา) และความคิดของสี จิ้นผิง ตามหลักคำสอนของพรรคคอมมิวนิสต์จีน ความคิดของสี จิ้นผิงถือเป็นนโยบายของลัทธิมากซ์–เลนินที่เหมาะกับสภาพปัจจุบันของจีน ขณะที่ทฤษฎีของเติ้ง เสี่ยวผิงถือว่ามีความเหมาะสมในช่วงเวลาที่ถูกกำหนดขึ้น ระบบนี้เป็นเค้าโครงของระบบการเมืองของจีน

**อ้างอิง**
หมวดหมู่:เติ้ง เสี่ยวผิง
หมวดหมู่:พรรคคอมมิวนิสต์จีน
โรวานิเยมี

โรวานิเยมี (Rovaniemi) เป็นนครในประเทศฟินแลนด์และเป็นเมืองหลักของเขตแลปแลนด์ ตั้งอยู่ใกล้กับเส้นวงกลมอาร์กติก ในพื้นที่ตอนเหนือของประเทศ โรวาเนียมีมีประชากรประมาณ 66,000 คน เป็นเขตเทศบาลที่มีประชากรมากเป็นอันดับ 17 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 12 ของประเทศ โรวาเนียมีเป็นเมืองที่มีพื้นที่ใหญ่ที่สุดของยุโรป
ในปี 2024 ซีเอ็นเอ็น ได้จัดอันดับโรวาเนียมีให้เป็น "หนึ่งในสถานที่ที่ดีที่สุดในโลกสำหรับการเฉลิมฉลองคริสต์มาส"

**อ้างอิง**
หมวดหมู่:เมืองในประเทศฟินแลนด์
เคที เมลูอา

เคเทอวัน "เคที" เมลูอา (Ketevan "Katie" Melua; ə; ქეთევან "ქეთი" მელუა -IPA;  เกิดเมื่อวันที่ 16 กันยายน ค.ศ. 1984) เป็นนักร้องและนักแต่งเพลงชาวอังกฤษ เธอเกิดที่คูทาอีซี ประเทศจอร์เจียและเติบโตที่เบลฟาสต์และลอนดอน ภายใต้การบริหารจัดการของนักแต่งเพลง ไมก์ แบตต์ เธอได้เซ็นสัญญากับค่ายเพลงเล็ก ๆ ชื่อ ดราเมติโก (Dramatico) เธอเปิดตัวผลงานด้านดนตรีในปี 2003 และภายในสามปี เธอได้กลายเป็นศิลปินหญิงที่มียอดขายสูงสุดในสหราชอาณาจักร รวมถึงเป็นศิลปินหญิงที่มียอดขายสูงสุดในยุโรป
ในเดือนพฤศจิกายน 2003 เมลูอาได้ออกอัลบั้มแรกชุด Call Off the Search ซึ่งขึ้นถึงอันดับสูงสุดของชาร์ตอัลบั้มในสหราชอาณาจักรและขายได้ 1.8 ล้านชุด ในเวลาห้าเดือนแรกหลังจากวางจำหน่าย อัลบั้มที่สองของเธอ Piece by Piece ออกจำหน่ายในเดือนกันยายน 2005 และจาก2006  มียอดขายระดับแผ่นเสียงทองคำขาว (หนึ่งล้านหน่วย) ถึงสี่ครั้ง เธอออกอัลบั้มที่สามชุด Pictures ในเดือนตุลาคม 2007
จากรายชื่อผู้ร่ำรวยจัดโดยซันเดย์ไทมส์ ในปี 2008 เมลูอามีทรัพย์สินมูลค่า 18 ล้านปอนด์  ทำให้เธอเป็นนักดนตรีชาวอังกฤษที่รวยที่สุดเป็นอันดับเจ็ดที่มีอายุต่ำกว่า 30 ปี
เธอมีเสียงร้องระดับเมซโซ-โซปราโน

**อ้างอิง**
หมวดหมู่:ชาวอังกฤษเชื้อสายรัสเซีย
หมวดหมู่:นักร้องชาวอังกฤษในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2527
หมวดหมู่:ภาพยนตร์ในคริสต์ทศวรรษ 1950 แบ่งตามประเทศ

หมวดหมู่:ภาพยนตร์ที่ออกฉายในคริสต์ทศวรรษ 1950
หมวดหมู่:ภาพยนตร์แบ่งตามทศวรรษและประเทศ
เจ บัลบิน

โฆเซ อัลบาโร โอโซริโอ บัลบิน (José Álvaro Osorio Balvín; เกิดเมื่อวันที่ 7 พฤษภาคม ค.ศ. 1985) หรือที่รู้จักกันดีในชื่อ เจ บัลบิน (J Balvin) เป็นนักร้องชาวโคลอมเบีย เขาได้รับการขนานนามว่าเป็น "เจ้าชายแห่งเรเกตอน" (จากภาษาสเปน: "Príncipe del Reguetón") และเป็นศิลปินละตินที่มียอดขายสูงสุดคนหนึ่ง โดยมียอดขายมากกว่า 35 ล้านแผ่นทั่วโลก บัลบินเกิดที่เมืองเมเดยิน เมื่ออายุ 17 ปี เขาย้ายไปสหรัฐอเมริกาเพื่อเรียนภาษาอังกฤษ ซึ่งเขาอาศัยอยู่ทั้งในรัฐโอคลาโฮมาและนิวยอร์ก จากนั้นเขาก็กลับไปที่เมืองเมเดยินและได้รับความนิยมจากการแสดงตามคลับต่าง ๆ ในเมือง

**อ้างอิง**
หมวดหมู่:ศิลปินสังกัดแคปิตอลเรเคิดส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2528
หมวดหมู่:นักร้องโคลอมเบีย
หมวดหมู่:ภาพยนตร์แบ่งตามทศวรรษและประเทศ

หมวดหมู่:ภาพยนตร์แบ่งตามทศวรรษ
หมวดหมู่:ภาพยนตร์แบ่งตามประเทศ
สมเด็จพระราชินีกงมู่

สมเด็จพระราชินีกงมู่ หรือ กงมู่หวังโฮ่ว (p=Gōng mùwáng hòu; ค.ศ. 890 – ค.ศ. 939)  เป็นพระอัครมเหสีในสมเด็จพระเจ้าเหวินมู่ซื่อจง พระมหากษัตริย์รัชกาลที่ 2 แห่งราชวงศ์อู๋เยฺว่ ในช่วงยุคห้าราชวงศ์และสิบอาณาจักร

**พระราชประวัติ**
สมเด็จพระราชินีกงมู่ เสด็จพระราชสมภพเมื่อ ค.ศ. 890 ในราชินีกุลหม่า เป็นชาวนครอานกั๋ว มีพระบิดานามว่าหม่าฉั่ว (马绰) พระองค์มีพระสติปัญญาฉลาดเฉียบแหลม และมีพระวิริยะ อุตสาหะ โดยที่การพระราชพิธีอภิเษกสมรสระหว่างสมเด็จพระราชินีกงมู่ กับสมเด็จพระเจ้าเหวินมู่ซื่อจง ได้รับพระบรมราชานุญาตจากสมเด็จพระเจ้าอู่ซู่ไท่จู่
ต่อมาเมื่อสมเด็จพระเจ้าเหวินมู่ซื่อจงซึ่งมีพระชนมพรรษาเกิน 30 พรรษาแล้ว แต่ไร้พระราชโอรส เป็นเหตุให้สมเด็จพระราชินีกงมู่ขอพระราชทานกราบบังคมทูลต่อสมเด็จพระเจ้าอู่ซู่ไท่จู่ มีพระบรมราชานุญาตให้สมเด็จพระเจ้าเหวินมู่ซื่อจงมีพระมเหสีพระสนมอีก เพื่อจะได้มีพระราชโอรสสืบพระราชสันตติวงศ์ต่อไป เมื่อสมเด็จพระเจ้าเหวินมู่ซื่อจงมีพระราชโอรสธิดากับเหล่าพระมเหสีพระสนม ซึ่งสมเด็จพระราชินีกงมู่ มีพระกรุณา ทรงถือว่าพระราชโอรสที่มีประสูติกาลแต่พระมเหสีและพระสนมล้วนเป็นพระราชโอรสของพระองค์ทั้งสิ้นไม่แบ่งแยก。

**เสด็จสวรรคต**
เทียนฝูปีที่ 4 เดือน 10 (ค.ศ. 939) สมเด็จพระราชินีกงมู่ เสด็จเสด็จสวรรคต สิริพระชนมพรรษาได้ 49 พรรษา สมเด็จพระเจ้าเหวินมู่ซื่อจงทรงมีพระราชโองการโปรดเกล้าฯ ให้เฉลิมพระนามาภิไธยภายหลังสวรรคตว่าสมเด็จพระราชินีกงมู่ (恭穆王后) และประดิษฐานหีบพระบรมศพ ณ พระราชสุสานอู๋เยฺว่คัง ภูเขาเฟิงอฺวี นครเฉียนถัง。

**พระราชอนุสรณ์**

**อ้างอิง**
หมวดหมู่:ราชินีจีน
หมวดหมู่:จีนโบราณ
หมวดหมู่:ยุคห้าวงศ์สิบรัฐ
หมวดหมู่:ประวัติศาสตร์จีน
แกรนด์ดัชชีเวือทซ์บวร์ค

แกรนด์ดัชชีเวือทซ์บวร์ค (Großherzogtum Würzburg) เป็นแกรนด์ดัชชีของเยอรมนีซึ่งมีศูนย์กลางอยู่ที่เมืองเวือทซ์บวร์ค ดำรงอยู่ในช่วงต้นศตวรรษที่ 19

**ประวัติศาสตร์**
อันเป็นผลตามสนธิสัญญาลูว์เนวีลในปี ค.ศ. 1801 สังฆมณฑลเวิร์ซบูร์กถูกประกาศให้เป็นเขตปกครองฆราวาสในปี ค.ศ. 1803 และมอบให้กับรัฐผู้คัดเลือกบาวาเรีย ในปีเดียวกันนั้น เฟอร์ดินานด์ที่ 3 แกรนด์ดยุคแห่งตอสคานาอดีตแกรนด์ดยุคแห่งตอสคานาได้รับการชดเชยด้วยรัฐผู้คัดเลือกซัลทซ์บวร์คในสนธิสัญญาเพรสบวร์ก และเมื่อวันที่ 26 ธันวาคม ค.ศ. 1805 เฟอร์ดินานด์สูญเสียซัลทซ์บวร์คให้กับจักรวรรดิออสเตรีย แต่ได้รับการชดเชยด้วยดินแดนเวิร์ซบูร์ก โดยบาวาเรียต้องสละดินแดนดังกล่าวเพื่อแลกกับทีโรล
รัฐของเฟอร์ดินานด์เคยถูกเรียกสั้นๆว่า รัฐผู้คัดเลือกแห่งเวือทบวร์ค (Kurfürstentum Würzburg) ได้รับการยกระดับเป็นแกรนด์ดัชชีเมื่อวันที่ 6 สิงหาคม ค.ศ. 1806 ภายหลังการล่มสลายของจักรวรรดิโรมันอันศักดิ์สิทธิ์ และเข้าร่วมสมาพันธรัฐแห่งแม่น้ำไรน์เมื่อวันที่ 30 กันยายน ค.ศ. 1806 และได้รับเมืองชไวน์ฟวร์ทในปี ค.ศ. 1810 
หลังจากที่นโปเลียนพ่ายแพ้ในยุทธการที่ไลพ์ซิช เฟอร์ดินานด์ได้ยกเลิกพันธมิตรกับจักรวรรดิฝรั่งเศสที่หนึ่ง ในวันที่ 26 ตุลาคม ค.ศ. 1813 ผ่านสนธิสัญญาออสเตรีย-บาวาเรีย เมื่อวันที่ 3 มิถุนายน ค.ศ. 1814 เฟอร์ดินานด์สูญเสียดินแดนในครอบครองให้กับราชอาณาจักรบาวาเรีย และแกรนด์ดัชชีก็ถูกยุบ เฟอร์ดินานด์ได้รับการคืนสถานะให้เป็นประมุขแกรนด์ดัชชีตอสคานาในการประชุมใหญ่แห่งเวียนนา สังฆมณฑลเวือทซ์บวร์คได้รับการสถาปนาขึ้นใหม่ในปี ค.ศ. 1821 แต่ไม่มีอำนาจทางโลก

**อ้างอิง**
 Cite book |last=Köbler |first=Gerhard |title=Historisches Lexikon der deutschen Länder |url=https://archive.org/details/historischeslexi0000kobl |publisher=Verlag C. H. Beck |year=1988 |isbn=3-406-33290-0 |location=Munich |pages= 639 |language=de
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:สงครามนโปเลียน
หมวดหมู่:แกรนด์ดัชชีในอดีต
หมวดหมู่:การล่มสลายของจักรวรรดิโรมันอันศักดิ์สิทธิ์
สามตัวแทน

สามตัวแทน หรือชื่ออย่างเป็นทางการคือ ทฤษฎีสามตัวแทน (s=「三个代表」重要思想) เป็นทฤษฎีสังคมการเมืองที่กำหนดบทบาทของพรรคคอมมิวนิสต์จีนในสังคมจีน นำเสนอเป็นครั้งแรกโดยเจียง เจ๋อหมิน เลขาธิการใหญ่พรรคคอมมิวนิสต์จีนในขณะนั้น ระหว่างการตรวจราชการที่เกาโจว มณฑลกวางตุ้ง เมื่อวันที่ 25 กุมภาพันธ์ ค.ศ. 2000 ได้รับการรับรองโดยพรรคในการประชุมสภาแห่งชาติพรรคครั้งที่ 16 เมื่อ ค.ศ. 2002 ทฤษฎีดังกล่าวทำให้การที่เจ้าของธุรกิจเอกชนและชนชั้นกระฎุมพีเข้าร่วมพรรคคอมมิวนิสต์จีนเป็นสิ่งที่ยอมรับได้

**อ้างอิง**
หมวดหมู่:เจียง เจ๋อหมิน
หมวดหมู่:พรรคคอมมิวนิสต์จีน
ฉบับร่าง:ร้อยเล่ห์มารยา

ร้อยเล่ห์มารยา เป็นละครโทรทัศน์ไทยแนวจินตนิยม ชีวิต ผลิตโดยเมคเกอร์เจ กำกับการแสดงโดย เมธี เจริญพงศ์ นำแสดงโดยราณี แคมเปน และธนวรรธน์ วรรธนะภูติ ออกอากาศระหว่างวันที่ 5 ตุลาคม – 30 พฤศจิกายน พ.ศ. 2563 ทางช่อง 3 เอชดี โดยเป็นละครเรื่องที่ 2 ที่ธนวรรธน์และราณีแสดงร่วมกัน ต่อจาก บุพเพสันนิวาส เมื่อปี พ.ศ. 2561

**นักแสดง**

**อ้างอิง ==
กีฬาสกีนอร์ดิกผสมในโอลิมปิกฤดูหนาว 2026 – รอบคัดเลือก

บทความต่อไปนี้เกี่ยวกับเกณฑ์การคัดเลือกและการจัดสรรโควตาสำหรับการแข่งขันกีฬาสกีนอร์ดิกผสมในการแข่งขันโอลิมปิกฤดูหนาว 2026 

**การคัดเลือก**
ระบบคัดเลือกสำหรับกีฬานอร์ดิกผสมในโอลิมปิกฤดูหนาว 2026 ที่มิลาน-กอร์ตีนาดัมเปซโซ มีการเปลี่ยนแปลงจากการแข่งขันที่ปักกิ่ง 2022 โดยจะมีโควตาทั้งหมด 36 ที่นั่งสำหรับนักกีฬาชาย ซึ่งรวมถึงโควตาหนึ่งที่สงวนไว้สำหรับประเทศเจ้าภาพอิตาลี โดยคณะกรรมการโอลิมปิกแห่งชาติ (NOC) แต่ละแห่งสามารถส่งนักกีฬาได้สูงสุดสามคน ระบบคัดเลือกอ้างอิงจากผลงานในรายการแข่งขันที่กำหนดโดยสหพันธ์สกีนานาชาติ (FIS) ที่จัดขึ้นก่อนการแข่งขันโฮลิมปิกฤดูหนาว นักกีฬาจะมีสิทธิ์เข้าร่วมแข่งขันหากเคยได้รับคะแนนจากการแข่งขันระดับเวิลด์คัพหรือแกรนด์ปรีซ์ในอาชีพ หรืออย่างน้อยหนึ่งรายการในระดับคอนติเนนทัลคัพภายในช่วงเวลาคัดเลือกตั้งแต่เดือนกรกฎาคม 2024 ถึง 18 มกราคม ค.ศ. 2026 
ในช่วงเวลาดังกล่าว คณะกรรมการโอลิมปิกแห่งชาติสามารถผ่านการคัดเลือกได้สูงสุดสองโควตาจากอันดับรวมของสองฤดูกาลเวิลด์คัพ หลังจากนั้น อันดับจากการแข่งขันคอนติเนนทัลคัพจะถูกนำมาใช้ในการเติมเต็มโควตาที่เหลือ หากยังมีโควตาว่าง นักกีฬาคนที่สามที่มีอันดับสูงสุดจากแต่ละ NOC จะได้รับสิทธิ์เข้าแข่งขันเพื่อเติมเต็มโควตาที่เหลือ

**การเปลี่ยนแปลง**
โอลิมปิกฤดูหนาว 2022 มีโครงสร้างการคัดเลือกที่คล้ายกัน โดยมีโควตาทั้งหมด 55 ที่นั่งสำหรับนักกีฬาชาย อย่างไรก็ตาม ระบบคัดเลือกสำหรับโอลิมปิก 2026 ได้ลดจำนวนผู้เข้าร่วมลงเหลือ 36 คน ความแตกต่างที่สำคัญอื่น ๆ ได้แก่:- การลดจำนวนสูงสุดของนักกีฬาต่อปรเทศ จาก 5 คนในปี ค.ศ. 2022 เหลือ 3 คนในปี ค.ศ. 2026- การตัดรายการแข่งขันประเภททีมออก และแทนที่ด้วยรูปแบบทีมสปรินต์- การให้ความสำคัญกับผลงานที่มีอันดับสูงในรายการแข่งขันของสหพันธ์สกีนานาชาติมากขึ้นสำหรับการคัดเลือก- โควตาสำหรับประเทศเจ้าภาพยังคงไม่เปลี่ยนแปลงที่ 1 คน

**การจัดสรรโควตา**
การจัดสรร ณ วันที่ 19 กุมภาพันธ์ ค.ศ. 2025 การจัดสรรโควตายังเป็นเพียงการกำหนดเบื้องต้น (ยังไม่ได้รับการยืนยัน) และอาจมีการเปลี่ยนแปลงต่อไปจนถึงวันที่ 18 มกราคม ค.ศ. 2026

**สรุปผลการคัดเลือก**

**อ้างอิง**
หมวดหมู่:สกีนอร์ดิกผสม
หมวดหมู่:โอลิมปิกฤดูหนาว 2026
กีฬาสกีข้ามทุ่งในโอลิมปิกฤดูหนาว 2026 – รอบคัดเลือก

บทความต่อไปนี้เกี่ยวกับกฎการคัดเลือกและการจัดสรรโควตาสำหรับการแข่งขันกีฬาสกีข้ามทุ่งในการแข่งขันโอลิมปิกฤดูหนาว 2026

**กฎการคัดเลือก**

**โควตา**
มีนักกีฬาสูงสุด 296 คนที่สามารถเข้าร่วมแข่งขันกีฬาสกีข้ามทุ่งในโอลิมปิก โดยแบ่งเป็นนักกีฬาชาย 148 คน และนักกีฬาหญิง 148 คน แต่ละประเทศสามารถส่งนักกีฬาเข้าร่วมได้สูงสุด 16 คน โดยจำกัดเพศละไม่เกิน 8 คน และในแต่ละรายการแข่งขันเดี่ยว ประเทศหนึ่ง ๆ สามารถส่งนักกีฬาเข้าแข่งขันได้สูงสุด 4 คน นอกจากนี้ แต่ละประเทศสามารถส่งทีมเข้าแข่งขันในประเภททีมผสมของแต่ละเพศได้สูงสุด 1 ทีม
 มาตรฐาน 'A'
นักกีฬาที่มีคะแนน FIS Distance ต่ำกว่า 150.00 ในรายการที่เผยแพร่เมื่อวันที่ 19 มกราคม ค.ศ. 2026 สามารถเข้าร่วมแข่งขันในรายการระยะทางและ/หรือสปรินต์ได้
 มาตรฐาน 'B'
นักกีฬาที่ไม่ผ่านเกณฑ์มาตรฐาน 'A' แต่มีคะแนน FIS Distance ต่ำกว่า 350.00 สามารถเข้าร่วมแข่งขันในรายการ 15 กิโลเมตรชาย หรือ 10 กิโลเมตรหญิง รวมถึงรายการทีม (ผลัดและทีมสปรินต์) ได้ ในทำนองเดียวกัน นักกีฬาที่มีคะแนน FIS Sprint ต่ำกว่า 350.00 สามารถเข้าร่วมแข่งขันในรายการสปรินต์ หรือทีมสปรินต์ได้
 สิทธิ์เข้าร่วมเพิ่มเติมในประเภทผลัด
สำหรับการแข่งขันประเภทผลัด แต่ละประเทศสามารถใช้นักกีฬาที่ลงทะเบียนแข่งขันในกีฬาสกีนอร์ดิกผสมหรือทวิกีฬาฤดูหนาวได้ 1 คนต่อเพศ โดยมีเงื่อนไขว่านักกีฬาต้องผ่านมาตรฐานข้างต้น

**สรุปการคัดเลือก**
คณะกรรมการโอลิมปิกแห่งชาติ (NOC) ที่ได้รับโควตา "พื้นฐาน" ได้ผ่านมาตรฐานการเข้าร่วมขั้นต่ำและได้รับสิทธิ์เข้าร่วมโอลิมปิกอย่างแน่นอน
*ณ วันที่ 27 กุมภาพันธ์ 2025

**อ้างอิง**
หมวดหมู่:สกีข้ามทุ่ง
หมวดหมู่:โอลิมปิกฤดูหนาว 2026
กีฬาอีสปอร์ตในเอเชียนเกมส์ 2026

กีฬาอีสปอร์ตในเอเชียนเกมส์ 2026 จะจัดขึ้นในจังหวัดไอจิ และ/หรือ นาโงยะ ประเทศญี่ปุ่น
เมื่อวันที่ 8 กรกฎาคม ค.ศ. 2023 สภาโอลิมปิกแห่งเอเชียได้ประกาศเพิ่มอีสปอร์ตเป็นหนึ่งในรายการแข่งขันของเอเชียนเกมส์ 2026 โดยสหพันธ์กีฬาอีสปอร์ตแห่งประเทศญี่ปุ่นและสหพันธ์กีฬาอีสปอร์ตแห่งเอเชียเป็นผู้ร่วมจัดการแข่งขัน
ในเดือนพฤศจิกายน ค.ศ. 2024 สภาโอลิมปิกแห่งเอเชียได้มีแผนถอดอีสปอร์ตออกจากเอเชียนเกมส์ และกำลังพิจารณาจัดการแข่งขันแยกสำหรับกีฬาที่ไม่ใช่กีฬาดั้งเดิม เช่น หมากรุก และเกมไพ่
เมื่อวันที่ 6 กุมภาพันธ์ ค.ศ. 2025 คณะกรรมการบริหารของสภาโอลิมปิกแห่งเอเชียได้อนุมัติให้มีการแข่งขันอีสปอร์ตใน 11 เกม และเมื่อวันที่ 22 กุมภาพันธ์ ค.ศ. 2025 ได้มีการประกาศรายชื่อเกมที่ใช้แข่งขันอย่างเป็นทางการ โดยมีทั้งหมด 13 เกมใน 11 รายการ

**ผู้ได้รับเหรียญ**

**หมายเหตุ**

**อ้างอิง**
หมวดหมู่:เอเชียนเกมส์
หมวดหมู่:เอเชียนเกมส์ในประเทศญี่ปุ่น
หมวดหมู่:กีฬาในนาโงยะ
หมวดหมู่:กีฬาในจังหวัดไอจิ
ฉบับร่าง:สนามกีฬาอนุสรณ์โรเบิร์ต เอฟ. เคนเนดี

สนามกีฬาอนุสรณ์โรเบิร์ต เอฟ. เคนเนดี, หรือที่รู้จักกันในชื่อ สนามกีฬาอาร์เอฟเค และเดิมชื่อ สนามกีฬาเขตโคลัมเบีย เป็นอดีตสนามกีฬาอเนกประสงค์ในวอชิงตัน ดี.ซี. ตั้งอยู่บนถนนอีสต์แคปิตอลใกล้กับแม่น้ำอนาคอสเทีย สนามแห่งนี้เปิดทำการในปี ค.ศ. 1961 และเป็นของรัฐบาลกลางจนถึงปี ค.ศ. 1986
สนามกีฬาอาร์เอฟเคเป็นสนามเหย้าของทีมอเมริกันฟุตบอลลีก (NFL) 1 ทีม, ทีมเบสบอลเมเจอร์ลีก (MLB) 2 ทีม, ฟุตบอลอาชีพ 5 ทีม, ฟุตบอลระดับวิทยาลัย 2 ทีม, โบล์วเกม 1 ทีม, และทีมยูเอสเอฟแอล 1 ทีม สนามแห่งนี้เป็นเจ้าภาพจัดการแข่งขันนัดชิงชนะเลิศเอ็นเอฟซี 5 ครั้ง, เอ็มแอลบีออลสตาร์ 2 ครั้ง, ฟุตบอลโลกทั้งชายและหญิง, ฟุตบอลชายและหญิงในรอบแรกของโอลิมปิกฤดูร้อน 1996 9 นัด, เอ็มแอลเอสคัพ 3 นัด, เอ็มแอลเอสออลสตาร์ 2 นัด และการแข่งขันกระชับมิตรและคัดเลือกฟุตบอลโลกของอเมริกาอีกมากมาย นอกจากนี้ยังจัดการแข่งขันฟุตบอลระดับมหาวิทยาลัย, ฟุตบอลระดับวิทยาลัย, การแสดงเบสบอล, การแข่งขันมวยสากล, การแข่งขันจักรยานทัวร์ดูปองต์, การแข่งขันรถยนต์อเมริกันเลอแมนซีรีส์ ในปี ค.ศ. 2002, การแข่งขันวิ่งมาราธอน, และคอนเสิร์ตใหญ่และกิจกรรมอื่น ๆ อีกมากมาย

**อ้างอิง**

**แหล่งข้อมูลอื่น**
 archive-date=March 25, 2010 - title=Robert F. Kennedy Memorial Stadium- cite web |title=Live Demolition Camera |url=http://eventsdc.com/venue/rfk-stadium/live-demolition-camera |website=Events DC |access-date=May 23, 2023
ทัศนะวิทยาศาสตร์ว่าด้วยการพัฒนา

อดีตเลขาธิการหู จิ่นเทา ได้รับการยกย่องว่าเป็นผู้พัฒนาทัศนะวิทยาศาสตร์ว่าด้วยการพัฒนา
ทัศนะวิทยาศาสตร์ว่าด้วยการพัฒนา (p=Kēxué Fāzhǎn Guān)科学发展观; บางครั้งถูกแปลเป็น แนวคิดการพัฒนาทางวิทยาศาสตร์ หรือ ทัศนคติการพัฒนาทางวิทยาศาสตร์ เป็นหนึ่งในหลักการสังคมและเศรษฐกิจที่ชี้นำพรรคคอมมิวนิสต์จีน (CCP) ได้รับการยกย่องว่าเป็นผลงานของหู จิ่นเทา อดีตผู้นำจีน และรัฐบาลของเขา ซึ่งอยู่ในอำนาจตั้งแต่ ค.ศ. 2002 ถึง 2012
ทัศนะวิทยาศาสตร์ว่าด้วยการพัฒนาประกอบด้วยสังคมนิยมวิทยาศาสตร์ การพัฒนาอย่างยั่งยืน สวัสดิการสังคม สังคมที่มีมนุษยธรรม ประชาธิปไตยที่เพิ่มขึ้น และสุดท้ายคือการสร้างสังคมนิยมที่มีความกลมกลืน ตามคำแถลงอย่างเป็นทางการของพรรคคอมมิวนิสต์จีน แนวคิดนี้ได้บูรณาการ "ลัทธิมากซ์เข้ากับความเป็นจริงของจีนร่วมสมัยและลักษณะพื้นฐานของยุคสมัยของเรา และแสดงให้เห็นอย่างเต็มที่ถึงโลกทัศน์ของลัทธิมากซ์และวิธีวิทยาสำหรับการพัฒนา"
รัฐบาลจีนเชิดชูอุดมการณ์นี้ว่าเป็นอุดมการณ์ที่สืบทอดและต่อยอดจากลัทธิมากซ์–เลนิน ความคิดของเหมา เจ๋อตง ทฤษฎีของเติ้ง เสี่ยวผิง และสามตัวแทน มันได้รับการรับรองและบรรจุลงในธรรมนูญพรรคคอมมิวนิสต์จีนในการประชุมสภาแห่งชาติพรรคครั้งที่ 17 ในเดือนตุลาคม ค.ศ. 2007 และได้รับการบรรจุลงในคำปรารภของรัฐธรรมนูญจีนในการประชุมครั้งแรกของสภาประชาชนแห่งชาติชุดที่ 13 ในเดือนมีนาคม ค.ศ. 2018

**หมายเหตุ**

**อ้างอิง**
หมวดหมู่:การเมืองจีน
ฟ็อกซ์นิวส์

ฟ็อกซ์นิวส์แชนแนล (Fox News Channel; FNC) หรือที่เรียกกันทั่วไปว่า ฟ็อกซ์นิวส์ (Fox News) เป็นสถานีโทรทัศน์และเว็บไซต์ข่าวเชิงอนุรักษ์นิยมและความคิดเห็นทางการเมือง เป็นบริษัทข้ามชาติของอเมริกา ซึ่งมีฐานอยู่ในนครนิวยอร์ก สหรัฐอเมริกา เจ้าของคือฟอกซ์นิวส์มีเดีย (Fox News Media) ซึ่งมีเจ้าของใหญ่คือ ฟ็อกซ์ คอร์ปอเรชั่น ฟ็อซ์นิวส์เป็นเครือข่ายข่าวเคเบิลที่มีผู้ชมสูงสุดในสหรัฐอเมริกา และในปี 2023 สามารถสร้างกำไรก่อนหักภาษีของบริษัทแม่ได้ประมาณ 70% 
ช่องนี้สร้างขึ้นโดยรูเพิร์ต เมอร์ด็อก เจ้าพ่อสื่อชาวอเมริกันเชื้อสายออสเตรเลียในปี 1996 เพื่อดึงดูดใจผู้ชมที่มีแนวคิดอนุรักษ์นิยม โดยจ้างโรเจอร์ ไอลส์ อดีตที่ปรึกษาสื่อของพรรครีพับลิกันและผู้บริหารซีเอ็นบีซี มาเป็นซีอีโอ ผู้ก่อตั้ง เปิดตัวเมื่อวันที่ 7 ตุลาคม ค.ศ. 1996 โดยมีสมาชิกเคเบิลทีวี 17 ล้านราย ฟ็อกซ์นิวส์เติบโตในช่วงปลายคริสต์ทศวรรษ 1990 และ 2000 จนกลายมาเป็นเครือข่ายสมัครสมาชิก รายการข่าวทางเคเบิลที่โดดเด่นในสหรัฐอเมริกา ภายในเดือนกันยายน พ.ศ. 2018 ครัวเรือนของสหรัฐจำนวน 87 ล้านครัวเรือน (ร้อยละ 91 ของสมาชิกโทรทัศน์) สามารถรับฟ็อกซ์นิวส์ ได้ ในปี 2019 เป็นเครือข่ายเคเบิลที่มีผู้ชมสูงสุด โดยมีผู้ชมเฉลี่ย 2.5 ล้านคนในช่วงเวลาไพรม์ไทม์ 

**อ้างอิง**
หมวดหมู่:สถานีโทรทัศน์ในสหรัฐ
หมวดหมู่:วิมตินิยมและการปฏิเสธเรื่องการเปลี่ยนแปลงสภาพภูมิอากาศ
รูเพิร์ต เมอร์ด็อก

คีท รูเพิร์ต เมอร์ด็อก (Keith Rupert Murdoch; k dok; เกิดเมื่อวันที่ 11 มีนาคม ค.ศ. 1931) เป็นนักธุรกิจชาวอเมริกันที่เกษียณอายุแล้ว นักลงทุน และเจ้าพ่อสื่อ ผ่านทางบริษัทนิวส์คอร์ปของเขา เขาเป็นเจ้าของสำนักพิมพ์ระดับท้องถิ่น ระดับประเทศ และระดับนานาชาติ หลายร้อยแห่งทั่วโลก รวมถึงในสหราชอาณาจักร (เดอะซัน และ เดอะไทมส์) ในออสเตรเลีย (เดอะเดลีเทลิกราฟ, เฮอร์รอลด์ซัน และ ดิออสเตรเลียน) ในสหรัฐอเมริกา (เดอะวอลล์สตรีทเจอร์นัล และ นิวยอร์กโพสต์) สำนักพิมพ์หนังสือฮาร์เพอร์คอลลินส์และสถานีโทรทัศน์สกายนิวส์ออสเตรเลียและฟ็อกซ์นิวส์ (ผ่านทางฟ็อกซ์ คอร์ปอเรชั่น) เขายังเคยเป็นเจ้าของสกาย (จนถึงปี 2018), ทเวนตีเฟิสต์เซนจูรีฟอกซ์ (จนถึงปี 2019) และ นิวส์ออฟเดอะเวิลด์ ซึ่งปัจจุบันปิดตัวไปแล้วอีกด้วย ด้วยมูลค่าสุทธิ 21.7พันล้าน 02 เมอร์ด็อกเป็นบุคคลที่รวยที่สุดอันดับที่ 31 ในสหรัฐอเมริกาและอันดับที่ 71 ของโลกตามนิตยสาร ฟอบส์ เนื่องจากอิทธิพลด้านความมั่งคั่งที่แผ่ขยายไปทั่วสื่อและการเมือง ทำให้เมอร์ด็อกได้รับการขนานนามว่าเป็นผู้ปกครองที่มีอภิสิทธิ์ชน

**อ้างอิง**
หมวดหมู่:ชาวออสเตรเลียเชื้อสายสกอตแลนด์
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียในสหรัฐ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายอังกฤษ
หมวดหมู่:มหาเศรษฐีชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2474
หลักการห้ามผลักดันกลับ

หลักการห้ามผลักดันกลับ (Non-refoulement) เป็นหลักการขั้นพื้นฐานในกฎหมายระหว่างประเทศที่ถูกบัญญัติไว้ในอนุสัญญาว่าด้วยสถานภาพผู้ลี้ภัย โดยห้ามประเทศใด ๆ เนรเทศ (ผลักดันกลับ) ใครก็ตามสู่ประเทศที่ "จะคุกคามชีวิตหรืออิสรภาพ" ของพวกเขา เนื่องด้วย "เชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่ง หรือความคิดเห็นทางการเมือง" โดยข้อยกเว้นเพียงหนึ่งเดียวคือ "อาจมีเหตุอันสมเหตุสมผล" ให้เกิด "อันตรายต่อความมั่นคงของรัฐ" หรือ "อันตรายต่อชุมชนของประเทศนั้น" ซึ่งหลักการนี้ แตกต่างกับการขอลี้ภัยทางการเมือง อันจะได้สิทธิเมื่อได้พิสูจน์ความกลัวจากการถูกข่มเหงทางการเมืองอย่างมีมูลแล้ว หลักการนี้ยังห้ามการเนรเทศผู้คน รวมถึงผู้ลี้ภัย ไปยังพื้นที่สงครามและพื้นที่ภัยพิบัติอื่น ๆ อีกด้วย
หลักการห้ามผลักดันกลับมักถูกมองเป็นหนึ่งในกฎหมายจารีตประเพณีระหว่างประเทศ ที่ซึ่งมีผลแม้รัฐนั้นจะมิได้ลงนามในอนุสัญญาปี ค.ศ. 1951 ว่าด้วยสถานภาพผู้ลี้ภัยและพิธีสารปี ค.ศ. 1967 หลักการดังกล่าวยังเป็นที่ถกเถียงว่าเป็น หลักกฎหมายบังคับเด็ดขาด (jus cogens) ซึ่งประเทศต้องประพฤติตามโดยห้ามเปลี่ยนแปลงจุดประสงค์หรือเปลี่ยนแปลงภายใต้สถานการณ์ใด (การยกเลิกบทกฎหมายเพียงบางส่วน, derogation) ในกฎหมายระหว่างประเทศหรือไม่ โดยการโต้เถียงใน "หลักกฎหมายบังคับเด็ดขาด" ถูกจุดประกายขึ้นมาอีกครั้งหลังเกิดวินาศกรรม 11 กันยายนที่ประเทศสหรัฐอเมริกาและประเทศอื่น ๆ ในยุโรป

**อ้างอิง**
หมวดหมู่:กฎหมายระหว่างประเทศ
หมวดหมู่:สันนิบาตชาติ
หมวดหมู่:ผู้ลี้ภัย
หมวดหมู่:การไร้สัญชาติ
มัตสึบูชิ

มัตสึบูชิ (Matsubushi-machi) เป็นเมืองที่ตั้งอยู่ในอำเภอคิตากัตสึชิกะ ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด 16.20 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 27,133 คน มีความหนาแน่นของประชากร 1,675 คนต่อตารางกิโลเมตร

**ภูมิศาสตร์**
เมืองมัตสึบูชิตั้งอยู่บนที่ราบสูงชิโมซะทางตะวันออกสุดของจังหวัดไซตามะ บนพื้นที่ตอนกลางของแม่น้ำเอโดะ และติดกับจังหวัดชิบะทางทิศตะวันออก

**เทศบาลข้างเคียง**
 จังหวัดชิบะ
** นครโนดะ- จังหวัดไซตามะ
** นครคาซูกาเบะ
** นครโคชิงายะ
** นครโยชิกาวะ

**ภูมิอากาศ**
เมืองมัตสึบูชิมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของเมืองมัตสึบูชิอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 26.4 °C และต่ำสุดในเดือนมกราคม อยู่ที่ประมาณ 3.1 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของเมืองมัตสึบูชิมีแนวโน้มคงที่หลังจากเติบโตมาหลายทศวรรษ

**ประวัติศาสตร์**
พื้นที่ที่เป็นเมืองมัตสึบูชิเคยเป็นส่วนหนึ่งของแคว้นชิโมซะก่อนยุคเมจิ และกลายเป็นส่วนหนึ่งของจังหวัดไซตามะที่ก่อตั้งขึ้นเมื่อ ค.ศ. 1871 ต่อมาเมื่อมีการจัดตั้งระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมัตสึบูชิเรียวขึ้นภายในอำเภอคิตากัตสึชิกะ จังหวัดไซตามะ และเปลี่ยนชื่อเป็นหมู่บ้านมัตสึบูชิเมื่อวันที่ 1 เมษายน ค.ศ. 1956 และได้รับการยกฐานะเป็นเมืองเมื่อวันที่ 1 เมษายน ค.ศ. 1969

**การเมืองการปกครอง**
เมืองมัตสึบูชิมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 15 คน ในแง่ของการเมืองระดับจังหวัด เมืองมัตสึบูชิเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองมัตสึบูชิเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
เมืองมัตสึบูชิเดิมเป็นศูนย์กลางการทำนาข้าว แต่พื้นที่เกษตรกรรมกำลังถูกแทนที่ด้วยการขยายตัวของเมือง ปัจจุบันเมืองนี้มีผลผลิตต่าง ๆ ได้แก่ ไข่ กะหล่ำปลีฮากูไซ และเนงิ ซึ่งเป็นต้นหอมญี่ปุ่น

**การศึกษา**
เมืองมัตสึบูชิมีโรงเรียนประถมศึกษา 3 แห่ง โรงเรียนมัธยมศึกษาตอนต้น 2 แห่งที่สังกัดเทศบาลเมืองมัตสึบูชิ และมีโรงเรียนมัธยมศึกษาตอนปลาย 1 แห่งที่สังกัดคณะกรรมการการศึกษาจังหวัดไซตามะ ส่วนในระดับอุดมศึกษา เมืองนี้เป็นที่ตั้งของมหาวิทยาลัยไทโช วิทยาเขตมัตสึบูชิ

**การขนส่ง**

**รถไฟ**
เมืองมัตสึบูชิไม่มีรถไฟโดยสารให้บริการ

**ทางหลวง**
 4

**บุคคลที่มีชื่อเสียง**
 เรียว อิชิกาวะ - นักกอล์ฟอาชีพ- ฮิโรโกะ ฮาตาโนะ - นางแบบและนักแสดง

**อ้างอิง**

**แหล่งข้อมูลอื่น**
 เว็บไซต์ทางการของเมืองมัตสึบูชิ ja
หมวดหมู่:เมืองในจังหวัดไซตามะ
หยวน หวงโถว

หยวน หวงโถว (เกิด ? – ปี 559) เป็นชาวอำเภอหลัวหยาง มณฑลเหอหนาน (ปัจจุบันคือนครลั่วหยาง มณฑลเหอหนาน ประเทศจีน) เป็นเชื้อพระวงศ์ของราชวงศ์เว่ย์เหนือ สืบเชื้อสายมาจากจักรพรรดิถัวป้าฮวง ซึ่งภายหลังได้รับการถวายพระเกียรติยศเป็นจักรพรรดิเจี้ยมู่ เป็นพระโอรสของจักรพรรดิหยวน หลาง (อันติ้งอ๋อง) ซึ่งต่อมาได้เป็นจักรพรรดิ เขาเป็นหนึ่งในราชวงศ์เว่ย์เหนือ

**ประวัติ**
หยวน หวงโถว สืบทอดตำแหน่งอันติ้งอ๋องของบิดา ต่อมาได้รับการเปลี่ยนตำแหน่งเป็นอันผิงอ๋อง ในสมัยที่เกา เฉิงเรืองอำนาจในราชวงศ์ตงเว่ย หยวน หวงโถว ก่ออาชญากรรมและหลบหนี ทำให้พระปิตุลาของเขา หยวน จิ่งเจ๋อ (อ๋องแห่งจางอู่) พร้อมกับพระชายาและพระมารดาของอ๋องแห่งจางอู่ ถูกลงโทษ ขุนนางผู้รับผิดชอบสอบสวนคือปี้ อี้อวิ๋น ซึ่งสั่งกักขังบุคคลที่เกี่ยวข้อง ทั้งที่บางคนได้รับการพิจารณาก่อนและบางคนถูกจับโดยไม่มีการรายงาน
หลังจากราชวงศ์เป่ยฉียึดอำนาจมาโดยการบีบบังคับให้สละราชสมบัติ หยวน หวงโถว ถูกลดศักดิ์ลงตามกฎมณเฑียรบาล
ในปีที่ 10 แห่งรัชศกเทียนเป่า (เป่ยฉี) (ปี 559) นักพยากรณ์หลวงทูลว่า "ปีนี้สมควรชำระล้างสิ่งเก่าและสร้างสิ่งใหม่" จักรพรรดิฉีเหวินเซฺวียน แห่งเป่ยฉีจึงตรัสถามหยวน เส้าว่า "จักรพรรดิฮั่นกวังอู่แห่งราชวงศ์ฮั่นตะวันออกฟื้นฟูราชวงศ์ฮั่นได้อย่างไร?" หยวน เส้าตอบว่า "เพราะเขากำจัดเชื้อพระวงศ์หลิวไม่หมดสิ้น" ด้วยเหตุนี้ จักรพรรดิเกา หยาง จึงสังหารเชื้อพระวงศ์หยวนเพื่อใช้เป็นพิธีกรรมทางไสยศาสตร์ ในเดือนพฤษภาคม ได้สังหารหยวน ซื่อเต๋อ, หยวน จิ่งซื่อ และตระกูลอื่นรวม 25 ตระกูล อีก 19 ตระกูลถูกควบคุมตัว หยวน เส้า ถูกขังในคุกหลวงจนต้องกินแขนเสื้อของตนเองและเสียชีวิตจากความอดอยาก
ในเดือนกรกฎาคม เกา หยาง ได้สังหารเชื้อพระวงศ์หยวนครั้งใหญ่ ตั้งแต่เชื้อสายของจักรพรรดิทั้วป๋า ซื่ออี้เจียน เป็นต้นไป ถูกประหารเกือบหมดสิ้น ผู้ที่บิดาหรือปู่เคยเป็นอ๋อง หรือเคยมีฐานะสูงส่ง หรือเป็นชายฉกรรจ์ ถูกนำไปประหารที่ตลาดตะวันออก ทารกของราชวงศ์หยวนถูกโยนขึ้นกลางอากาศแล้วใช้หอกเสียบแทง ผู้ที่ถูกฆ่าตายในเหตุการณ์นี้รวมแล้ว 721 คน ศพทั้งหมดถูกโยนลงแม่น้ำจางสุ่ย ผู้คนในเมืองเย่หวาดกลัวจนเลิกกินปลาชั่วระยะเวลาหนึ่ง เพราะมีผู้พบเล็บมนุษย์ในท้องปลา
หยวน หวงโถว ถูกสั่งให้ทดลองบินโดยใช้ว่าวกระดาษจากหอคอยทองคำฟีนิกซ์ เช่นเดียวกับนักโทษคนอื่นๆ มีเพียงเขาเท่านั้นที่สามารถบินไปถึงจื่อมั่ว (ถนนสายตะวันตกของเมืองเย่) ได้สำเร็จ อย่างไรก็ตาม เขาถูกส่งตัวกลับไปยังคุกของขุนนางผู้ตรวจการ และถูกปี้ อี้อวิ๋น สั่งให้ตายโดยการอดอาหาร
หยวน หวงโถว ได้รับการบันทึกว่าเป็นบุคคลแรกในประวัติศาสตร์ที่สามารถบินได้สำเร็จ

**อ้างอิง**
หมวดหมู่:บุคคลที่ยังไม่ทราบปีที่เกิด
หมวดหมู่:เสียชีวิตปี 559
หมวดหมู่:พระราชโอรสแห่งราชวงศ์เว่ย์เหนือ
หมวดหมู่:บุคคลแห่งราชวงศ์ฉีเหนือ
หมวดหมู่:ผู้บุกเบิกการบิน
หมวดหมู่:ประวัติศาสตร์การบินของจีน
หมวดหมู่:การเล่นว่าว
หมวดหมู่:บุคคลชาวจีนในศตวรรษที่ 6
หมวดหมู่:ปีกเทียม
พนักงานล้างจาน

พนักงานล้างจานในที่ทำงาน
พนักงานล้างจาน คือผู้ที่ล้างและเช็ดจานชาม, เครื่องครัว และช้อนส้อม โดยมักจะอยู่ใน "ส่วนหลังร้าน" ภัตตาคารหรือสถานประกอบการ ส่วนในสหราชอาณาจักร บทบาทนี้เรียกอีกอย่างว่าพนักงานทำความสะอาดในครัว (kitchen porter) แต่ในกรณีนี้ บทบาทมักจะรวมถึงการทำความสะอาดเพิ่มเติมและหน้าที่เตรียมอาหารเบา ๆ เช่นกัน

**หน้าที่และการทำงาน**
พนักงานล้างจานส่วนใหญ่มักทำงานในภัตตาคารหรือสถานประกอบการ
และพนักงานล้างจานในครัวพาณิชย์มักเป็นงานระดับเริ่มต้นที่สามารถนำไปสู่การเป็นอาชีพในด้านการเตรียมอาหาร
ส่วนการศึกษาวิจัยของโครงการวิจัยชาวฮิสแปนิกใน ค.ศ. 2008 รายงานว่าผู้ย้ายถิ่นฐานอย่างผิดกฎหมายสู่สหรัฐจำนวนมากทำงานเป็นพนักงานล้างจาน

**อ้างอิง**

**แหล่งข้อมูลอื่น**
 พนักงานล้างจาน-  /r/dishwashers, a reddit community for dishwashers to talk about their work-  Dishwashers, Occupational Employment and Wages, May 2015, a report from the United States Bureau of Labor Statistics-  Professional Dish-Washer Shares Tales From the Pit
หมวดหมู่:การล้างจาน
หมวดหมู่:อาชีพบริการด้านอาหาร
โบโน

พอล เดวิด ฮิวสัน (Paul David Hewson; เกิดเมื่อวันที่ 10 พฤษภาคม ค.ศ. 1960) มีฉายาว่า โบโน (Bono) เป็นนักร้อง นักแต่งเพลง และนักกิจกรรมชาวไอริช เขาเป็นสมาชิกผู้ก่อตั้ง นักร้องนำ และนักแต่งเนื้อเพลงหลักของวงร็อก ยูทู โบโนเป็นที่รู้จักในเรื่องสไตล์การร้องอันเร่าร้อนรวมไปถึงการเขียนเพลงและสไตล์การแสดงอันยิ่งใหญ่ เนื้อเพลงที่แต่งประกอบด้วยเนื้อหาเกี่ยวกับสังคมและการเมือง รวมถึงภาพทางศาสนาที่ได้รับแรงบันดาลใจจากศรัทธาในคริสเตียน
โบโนเกิดและเติบโตในเมืองดับลิน ประเทศไอร์แลนด์ เข้าเรียนที่โรงเรียนเมานต์เทมเพิลคอมพรีเฮนซีฟ ซึ่งในปี 1976 เขาเริ่มคบหากับอลิสัน สจ๊วต ซึ่งเป็นภรรยาในอนาคตของเขา รวมถึงก่อตั้งวงดนตรีร่วมกับเพื่อนร่วมชั้นเรียนจนกลายมาเป็นยูทู ในช่วงปีแรก ๆ ของวงยูทู เนื้อเพลงที่โบโนมีส่วนร่วมแต่งมีโทนขบถและจิตวิญญาณ เมื่อวงเติบโตขึ้น เนื้อเพลงของเขาได้รับแรงบันดาลใจมากขึ้นจากประสบการณ์ส่วนตัวที่แบ่งปันกับสมาชิกคนอื่น ๆ ในฐานะสมาชิกของยูทู โบโนได้รับรางวัลแกรมมี 22 รางวัลและมีชื่อบรรจุอยู่ในหอเกียรติยศร็อคแอนด์โรล

**อ้างอิง**
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:นามแฝง
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลที่ยังมีชีวิตอยู่
หมวดหมู่:ผู้ที่ได้รับรางวัลแกรมมี
หมวดหมู่:บุคคลที่เกิดในปี พ.ศ. 2503
หมวดหมู่:นักร้องไอร์แลนด์
เมอร์คิวรีเรเคิดส์

เมอร์คิวรีเรเคิดส์ (Mercury Records) เป็นค่ายเพลงอเมริกันที่ยูนิเวอร์แซลมิวสิกกรุปเป็นเจ้าของ ได้รับความสำเร็จอย่างมากในฐานะการดำเนินการแบบอิสระในช่วงคริสต์ทศวรรษ  1940 และ1950 สแมชเรเคิดส์และฟอนทานาเรเคิดส์เป็นค่ายเพลงย่อยของเมอร์คิวรี ค่ายเมอร์คิวรีออกอัลบั้มร็อก  โซล ฟังก์ ริทึมแอนด์บลูส์ ดูวอป บลูส์ ป็อป ร็อกแอนด์โรล และแจ๊ส ในสหรัฐอเมริกาค่ายดำเนินการผ่าน รีพับลิกเรเคิดส์ ส่วนในสหราชอาณาจักร และญี่ปุ่น (ในชื่อ Mercury Tokyo ในประเทศหลัง) จัดจำหน่ายโดยอีเอ็มไอเรเคิดส์ 
นับตั้งแต่การแยกค่ายอย่าง ไอแลนด์เรเคิดส์, โมทาวน์, เมอร์คิวรีเรเคิดส์ และเดฟแจมเรเคิดดิงส์ เมื่อแยกตัวออกจากกันและรวมเป็นดิไอแลนด์เดฟแจมมิวสิกกรุป เมอร์คิวรีเรเคิดส์ก็อยู่ภายใต้สังกัดไอแลนด์เรเคิดส์ แม้ว่าผลงานเก่า ๆ ของบริษัทจะยังคงเป็นของ ดิไอแลนด์เดฟแจมมิวสิกกรุป (ปัจจุบันคือ ไอแลนด์เรเคิดส์) ก็ตาม

**อ้างอิง**
หมวดหมู่:บริษัทที่ตั้งอยู่ในนครนิวยอร์ก
หมวดหมู่:ค่ายเพลงอเมริกัน
หมวดหมู่:ยูนิเวอร์แซลมิวสิกกรุป
ดี.ซี. อาร์มอรี

ดี.ซี. อาร์มอรี เป็นคลังอาวุธและสนามกีฬาอเนกประสงค์ขนาด 10,000 ที่นั่งในภาคตะวันออกของสหรัฐอเมริกา ตั้งอยู่ในกรุงวอชิงตันดีซี ทางทิศตะวันออกของอาคารรัฐสภาสหรัฐ บริหารโดยองค์การการประชุมและการกีฬาวอชิงตัน อาร์มอรี่ถูกสร้างขึ้น และเปิดใช้งานในปี ค.ศ. 1941 เป็นกองบัญชาการ คลังอาวุธ และสถานที่ฝึก สำหรับกองกำลังป้องกันแห่งชาติเขตโคลัมเบีย ในปีหลัง ๆ มานี้ ได้ถูกปรับเปลี่ยนเป็นสถานที่จัดงานหลากหลายประเภท อาคารที่อยู่ทางทิศตะวันออกเฉียงเหนือของอาคารคือ สนามกีฬาอาร์เอฟเค ซึ่งเปิดในปี ค.ศ. 1961

**หมายเหตุ**

**อ้างอิง**

**แหล่งข้อมูลอื่น**
 WCSA official site- DC National Guard
หมวดหมู่:คลังอาวุธในสหรัฐอเมริกา
หมวดหมู่:สนามชกมวยในวอชิงตัน ดี.ซี.